
ЕЎРАЗІЙСКАЯ ЭКАНАМІЧНАЯ КАМІСІЯ
САВЕТ


РАШЭННЕ

	«15» красавіка 2022 г.
	       № 65
	                         г. Масква



Аб унясенні змяненняў у Рашэнне Савета Еўразійскай 
эканамічнай камісіі ад 18 кастрычніка 2016 г. № 161

З мэтай рэалізацыі пункта 4 Пратакола аб тэхнічным рэгуляванні ў рамках Еўразійскага эканамічнага саюза (дадатак № 9 да Дагавора аб Еўразійскім эканамічным саюзе ад 29 мая 2014 года) і ў адпаведнасці з пунктам 40 дадатку № 1 да Рэгламенту работы Еўразійскай эканамічнай камісіі, зацверджанага Рашэннем Вышэйшага Еўразійскага эканамічнага савета ад 23 снежня 2014 г. № 98, Савет Еўразійскай эканамічнай камісіі вырашыў:
1. Унесці ў Рашэнне Савета Еўразійскай эканамічнай камісіі ад 18 кастрычніка 2016 г. № 161 «Аб Парадку распрацоўкі і прыняцця пералікаў міжнародных і рэгіянальных (міждзяржаўных) стандартаў, а ў выпадку іх адсутнасці – нацыянальных (дзяржаўных) стандартаў, у выніку прымянення якіх на добраахвотнай аснове забяспечваецца выкананне патрабаванняў тэхнічнага рэгламенту Еўразійскага эканамічнага саюза, і пералікаў міжнародных і рэгіянальных (міждзяржаўных) стандартаў, а ў выпадку іх адсутнасці – нацыянальных (дзяржаўных) стандартаў, якія ўтрымліваюць правілы і метады даследаванняў (выпрабаванняў) і вымярэнняў, у тым ліку правілы адбору ўзораў, неабходныя для прымянення і выканання патрабаванняў тэхнічнага рэгламенту Еўразійскага эканамічнага саюза і ажыццяўлення ацэнкі адпаведнасці аб’ектаў тэхнічнага рэгулявання» змяненні згодна з дадаткам.
2. Устанавіць, што ў выпадку, калі працэдуры публічнага абмеркавання праектаў пералікаў (змяненняў у пералікі) міжнародных і рэгіянальных (міждзяржаўных) стандартаў, а ў выпадку іх адсутнасці – нацыянальных (дзяржаўных) стандартаў, у выніку прымянення якіх на добраахвотнай аснове забяспечваецца выкананне патрабаванняў тэхнічнага рэгламенту Еўразійскага эканамічнага саюза, і пералікаў міжнародных і рэгіянальных (міждзяржаўных) стандартаў, а ў выпадку іх адсутнасці – нацыянальных (дзяржаўных) стандартаў, якія ўтрымліваюць правілы і метады даследаванняў (выпрабаванняў) і вымярэнняў, у тым ліку правілы адбору ўзораў, неабходныя для прымянення і выканання патрабаванняў тэхнічнага рэгламенту Еўразійскага эканамічнага саюза і ажыццяўлення ацэнкі адпаведнасці аб’ектаў тэхнічнага рэгулявання, былі пачаты ці завершаны да даты ўступлення гэтага Рашэння ў сілу, распрацоўка і зацвярджэнне такіх пералікаў (змяненняў у пералікі) ажыццяўляюцца ў адпаведнасці з Парадкам распрацоўкі і прыняцця пералікаў міжнародных і рэгіянальных (міждзяржаўных) стандартаў, а ў выпадку іх адсутнасці – нацыянальных (дзяржаўных) стандартаў, у выніку прымянення якіх на добраахвотнай аснове забяспечваецца выкананне патрабаванняў тэхнічнага рэгламенту Еўразійскага эканамічнага саюза, і пералікаў міжнародных і рэгіянальных (міждзяржаўных) стандартаў, а ў выпадку іх адсутнасці – нацыянальных (дзяржаўных) стандартаў, якія ўтрымліваюць правілы і метады даследаванняў (выпрабаванняў) і вымярэнняў, у тым ліку правілы адбору ўзораў, неабходныя для прымянення і выканання патрабаванняў тэхнічнага рэгламенту Еўразійскага эканамічнага саюза і ажыццяўлення ацэнкі адпаведнасці аб’ектаў тэхнічнага рэгулявання, зацверджаным Рашэннем Савета Еўразійскай эканамічнай камісіі ад 18 кастрычніка 2016 г. № 161, у рэдакцыі, якая дзейнічала на момант пачатку ўказаных працэдур.
3. Калегіі Еўразійскай эканамічнай камісіі падрыхтаваць праект рэкамендацыі Калегіі Еўразійскай эканамічнай камісіі аб агульных падыходах да валідацыі методык даследаванняў (выпрабаванняў) і вымярэнняў прадукцыі.
4. Гэта Рашэнне ўступае ў сілу па сканчэнні 30 каляндарных дзён з даты яго афіцыйнага апублікавання.

Члены Савета Еўразійскай эканамічнай камісіі:

	Ад Рэспублікі
Арменія
	Ад Рэспублікі
Беларусь
	Ад Рэспублікі
Казахстан
	Ад Кыргызскай
Рэспублікі
	Ад Расійскай
Федэрацыі

	


М. Грыгаран
	


І. Петрышэнка
	


Б. Султанаў
	А. Кажошаў
	А. Авярчук 









	
	ДАДАТАК
да Рашэння Савета
Еўразійскай эканамічнай камісіі
ад 15 красавіка 2022 г. № 65




ЗМЯНЕННІ,
якія ўносяцца ў Рашэнне Савета Еўразійскай эканамічнай камісіі ад 18 кастрычніка 2016 г. № 161

1. Пункт 2 прызнаць страціўшым сілу.
2. Парадак распрацоўкі і прыняцця пералікаў міжнародных і рэгіянальных (міждзяржаўных) стандартаў, а ў выпадку іх адсутнасці – нацыянальных (дзяржаўных) стандартаў, у выніку прымянення якіх на добраахвотнай аснове забяспечваецца выкананне патрабаванняў тэхнічнага рэгламенту Еўразійскага эканамічнага саюза, і пералікаў міжнародных і рэгіянальных (міждзяржаўных) стандартаў, а ў выпадку іх адсутнасці – нацыянальных (дзяржаўных) стандартаў, якія ўтрымліваюць правілы і метады даследаванняў (выпрабаванняў) і вымярэнняў, у тым ліку правілы адбору ўзораў, неабходныя для прымянення і выканання патрабаванняў тэхнічнага рэгламенту Еўразійскага эканамічнага саюза і ажыццяўлення ацэнкі адпаведнасці аб’ектаў тэхнічнага рэгулявання, зацверджаны ўказаным Рашэннем, выкласці ў наступнай рэдакцыі:
«ЗАЦВЕРДЖАНЫ
Рашэннем Савета
Еўразійскай эканамічнай камісіі
ад 18 кастрычніка 2016 г. № 161
(у рэдакцыі Рашэння Савета
Еўразійскай эканамічнай камісіі
ад 15 красавіка 2022 г. № 65)

ПАРАДАК
распрацоўкі і прыняцця пералікаў міжнародных і рэгіянальных (міждзяржаўных) стандартаў, а ў выпадку іх адсутнасці – нацыянальных (дзяржаўных) стандартаў, у выніку прымянення якіх на добраахвотнай аснове забяспечваецца выкананне патрабаванняў тэхнічнага рэгламенту Еўразійскага эканамічнага саюза, і пералікаў міжнародных і рэгіянальных (міждзяржаўных) стандартаў, а ў выпадку іх адсутнасці – нацыянальных (дзяржаўных) стандартаў, якія ўтрымліваюць правілы і метады даследаванняў (выпрабаванняў) і вымярэнняў, у тым ліку правілы адбору ўзораў, неабходныя для прымянення і выканання патрабаванняў тэхнічнага рэгламенту Еўразійскага эканамічнага саюза і ажыццяўлення ацэнкі адпаведнасці 
аб’ектаў тэхнічнага рэгулявання


1. Гэты Парадак распрацаваны ў адпаведнасці з пунктам 4 Пратакола аб тэхнічным рэгуляванні ў рамках Еўразійскага эканамічнага саюза (дадатак № 9 да Дагавора аб Еўразійскім эканамічным саюзе ад 29 мая 2014 года) і вызначае правілы распрацоўкі і прыняцця пералікаў міжнародных і рэгіянальных (міждзяржаўных) стандартаў, а ў выпадку іх адсутнасці – нацыянальных (дзяржаўных) стандартаў, у выніку прымянення якіх на добраахвотнай аснове забяспечваецца выкананне патрабаванняў тэхнічнага рэгламенту Еўразійскага эканамічнага саюза (далей адпаведна – тэхнічны рэгламент, Саюз), і пералікаў міжнародных і рэгіянальных (міждзяржаўных) стандартаў, а ў выпадку іх адсутнасці – нацыянальных (дзяржаўных) стандартаў, якія ўтрымліваюць правілы і метады даследаванняў (выпрабаванняў) і вымярэнняў, у тым ліку правілы адбору ўзораў, неабходныя для прымянення і выканання патрабаванняў тэхнічнага рэгламенту і ажыццяўлення ацэнкі адпаведнасці аб’ектаў тэхнічнага рэгулявання (далей – пералікі стандартаў), і парадак унясення ў іх змяненняў.
2. Міжнародныя і рэгіянальныя стандарты ўключаюцца ў пералікі стандартаў пасля прыняцця іх у якасці міждзяржаўных або нацыянальных (дзяржаўных) стандартаў.
3. Распрацоўка праектаў пералікаў стандартаў ажыццяўляецца распрацоўшчыкам праекта адпаведнага тэхнічнага рэгламенту (далей – распрацоўшчык) сумесна з упаўнаважанымі органамі па стандартызацыі дзяржаў – членаў Саюза (далей – дзяржавы-члены) і рабочай групай, якая фарміруецца для распрацоўкі праекта тэхнічнага рэгламенту (далей – рабочая група), у адпаведнасці з парадкам распрацоўкі, прыняцця, змянення і адмены тэхнічных рэгламентаў, які зацвярджаецца Еўразійскай эканамічнай камісіяй (далей адпаведна – парадак распрацоўкі тэхнічных рэгламентаў, Камісія), у рамках падрыхтоўкі камплекта дакументаў да першай рэдакцыі праекта тэхнічнага рэгламенту.
З мэтай прымянення гэтага Парадку пад распрацоўшчыкам разумеецца орган дзяржаўнай улады дзяржавы-члена, адказны за распрацоўку праектаў тэхнічных рэгламентаў.
4. Распрацоўка праектаў пералікаў стандартаў ажыццяўляецца па формах згодна з дадаткам № 1 шляхам уключэння ў іх стандартаў з улікам наступных прыярытэтаў для адпаведных структурных элементаў праекта тэхнічнага рэгламенту:
а) міждзяржаўныя стандарты, распрацаваныя на аснове міжнародных стандартаў і ідэнтычныя адпаведным міжнародным стандартам;
б) міждзяржаўныя стандарты, распрацаваныя на аснове міжнародных стандартаў і мадыфікаваныя ў дачыненні да адпаведных міжнародных стандартаў;
в) міждзяржаўныя стандарты, распрацаваныя на аснове міжнародных стандартаў і неэквівалентныя адпаведным міжнародным стандартам;
г) міждзяржаўныя стандарты, распрацаваныя на аснове рэгіянальных стандартаў і ідэнтычныя адпаведным рэгіянальным стандартам;
д) міждзяржаўныя стандарты, распрацаваныя на аснове рэгіянальных стандартаў і мадыфікаваныя ў дачыненні да адпаведных рэгіянальных стандартаў;
[bookmark: Par75][bookmark: Par76]е) міждзяржаўныя стандарты, распрацаваныя на аснове рэгіянальных стандартаў і неэквівалентныя адпаведным рэгіянальным стандартам;
ж) міждзяржаўныя стандарты, распрацаваныя не на аснове міжнародных і (або) рэгіянальных стандартаў;
з) нацыянальныя (дзяржаўныя) стандарты дзяржаў-членаў, распрацаваныя на аснове міжнародных стандартаў і ідэнтычныя адпаведным міжнародным стандартам;
і) нацыянальныя (дзяржаўныя) стандарты дзяржаў-членаў, распрацаваныя на аснове міжнародных стандартаў і мадыфікаваныя ў дачыненні да адпаведных міжнародных стандартаў;
к) нацыянальныя (дзяржаўныя) стандарты дзяржаў-членаў, распрацаваныя на аснове міжнародных стандартаў і неэквівалентныя адпаведным міжнародным стандартам;
л) нацыянальныя (дзяржаўныя) стандарты дзяржаў-членаў, распрацаваныя на аснове рэгіянальных стандартаў і ідэнтычныя адпаведным рэгіянальным стандартам;
м) нацыянальныя (дзяржаўныя) стандарты дзяржаў-членаў, распрацаваныя на аснове рэгіянальных стандартаў і мадыфікаваныя ў дачыненні да адпаведных рэгіянальных стандартаў;
н) нацыянальныя (дзяржаўныя) стандарты дзяржаў-членаў, распрацаваныя на аснове рэгіянальных стандартаў і неэквівалентныя адпаведным рэгіянальным стандартам;
о) нацыянальныя (дзяржаўныя) стандарты дзяржаў-членаў, распрацаваныя не на аснове міжнародных і (або) рэгіянальных стандартаў.
5. Выключэнні пры вызначэнні прыярытэтнасці ўключэння стандартаў у праекты пералікаў стандартаў складаюць выпадкі, калі стандарты, якія валодаюць большым прыярытэтам у адпаведнасці з пунктам 4 гэтага Парадку, не адпавядаюць мэтам прыняцця тэхнічнага рэгламенту (у тым ліку з прычыны кліматычных або геаграфічных фактараў, тэхналагічных і іншых асаблівасцей).
6. Міждзяржаўныя стандарты, прадугледжаныя падпунктамі «а» – «ж» пункта 4 гэтага Парадку, уключаюцца ў праекты пералікаў стандартаў пры ўмове далучэння да іх усіх дзяржаў-членаў.
[bookmark: Par82][bookmark: Par83]У выпадку адсутнасці ўказаных у пункце 4 гэтага Парадку міждзяржаўных стандартаў, якія ўтрымліваюць правілы і метады даследаванняў (выпрабаванняў) і вымярэнняў, у тым ліку правілы адбору ўзораў, неабходныя для прымянення і выканання патрабаванняў тэхнічнага рэгламенту і ажыццяўлення ацэнкі адпаведнасці аб’ектаў тэхнічнага рэгулявання, у адпаведны праект пераліку стандартаў да распрацоўкі прызначаных міждзяржаўных стандартаў уключаюцца нацыянальныя (дзяржаўныя) стандарты дзяржаў-членаў ці методыкі даследаванняў (выпрабаванняў) і вымярэнняў (з улікам выканання патрабаванняў, прадугледжаных пунктам 11 гэтага Парадку) з указаннем канкрэтнага тэрміну іх прымянення.
Методыкі даследаванняў (выпрабаванняў) і вымярэнняў, якія ўтрымліваюць метады даследаванняў (выпрабаванняў) і вымярэнняў, альтэрнатыўныя метадам, што ўтрымліваюцца ў міждзяржаўных стандартах, нацыянальных (дзяржаўных) стандартах дзяржаў-членаў, якія ўключаюцца ў праекты пералікаў стандартаў, могуць уключацца ў праекты пералікаў стандартаў да распрацоўкі на іх аснове міждзяржаўных стандартаў (з улікам выканання патрабаванняў, прадугледжаных пунктам 11 гэтага Парадку) з указаннем канкрэтнага тэрміну іх прымянення.
Прадастаўленне доступу да методык даследаванняў (выпрабаванняў) і вымярэнняў ажыццяўляецца ў парадку згодна з дадаткам № 2.
Палажэнні абзаца першага гэтага пункта не прымяняюцца ў дачыненні да пералікаў стандартаў, зацверджаных да даты ўступлення гэтага Парадку ў сілу, да ўнясення ў іх змяненняў у адпаведнасці з пунктамі 22–36 гэтага Парадку.
7. Уключаныя ў праекты пералікаў стандартаў нацыянальныя (дзяржаўныя) стандарты дзяржаў-членаў або методыкі даследаванняў (выпрабаванняў) і вымярэнняў прымяняюцца да распрацоўкі і ўключэння ў пералікі стандартаў адпаведных міждзяржаўных стандартаў.
8. Пры распрацоўцы праектаў пералікаў стандартаў распрацоўшчык:
а) праводзіць аналіз патрабаванняў тэхнічнага рэгламенту і складае пералік аб’ектаў (груп аб’ектаў) тэхнічнага рэгулявання тэхнічнага рэгламенту, а таксама пералік патрабаванняў да кожнага аб’екта (групы аб’ектаў) тэхнічнага рэгулявання тэхнічнага рэгламенту, якія ўстанаўліваюцца тэхнічным рэгламентам;
б) праводзіць аналіз стандартаў для вызначэння магчымасці забеспячэння ў выніку іх прымянення выканання патрабаванняў тэхнічнага рэгламенту і правядзення даследаванняў (выпрабаванняў) пры ажыццяўленні ацэнкі адпаведнасці аб’ектаў тэхнічнага рэгулявання тэхнічнага рэгламенту з улікам прыярытэтаў, указаных у пункце 4 гэтага Парадку;
в) вызначае для аб’ектаў тэхнічнага рэгулявання тэхнічнага рэгламенту стандарты, у выніку прымянення якіх на добраахвотнай аснове можа быць забяспечана выкананне патрабаванняў тэхнічнага рэгламенту;
г) вызначае для аб’ектаў тэхнічнага рэгулявання тэхнічнага рэгламенту стандарты, якія ўтрымліваюць правілы і метады даследаванняў (выпрабаванняў) і вымярэнняў, у тым ліку правілы адбору ўзораў, якія могуць быць выкарыстаны для прымянення і выканання патрабаванняў тэхнічнага рэгламенту і ажыццяўлення ацэнкі адпаведнасці аб’ектаў тэхнічнага рэгулявання, з улікам прыярытэтаў, указаных у пункце 4 гэтага Парадку;
д) у выпадку адсутнасці міждзяржаўных стандартаў, прадугледжаных падпунктам «г» гэтага пункта, вызначае для аб’ектаў тэхнічнага рэгулявання тэхнічнага рэгламенту нацыянальныя (дзяржаўныя) стандарты дзяржаў-членаў і (або) методыкі даследаванняў (выпрабаванняў) і вымярэнняў, якія могуць быць выкарыстаны для прымянення і выканання патрабаванняў тэхнічнага рэгламенту і ажыццяўлення ацэнкі адпаведнасці аб’ектаў тэхнічнага рэгулявання тэхнічнага рэгламенту.
[bookmark: Par100]9. Стандарты, указаныя ў пункце 4 гэтага Парадку, уключаюцца ў праекты пералікаў стандартаў пры выкананні наступных умоў:
а) выкананне адпаведных патрабаванняў тэхнічнага рэгламенту павінна быць забяспечана шляхам прымянення аднаго або некалькіх стандартаў (раздзелаў, пунктаў, падпунктаў стандарту).
У выпадку калі выкананне адпаведных патрабаванняў тэхнічнага рэгламенту забяспечана міждзяржаўнымі стандартамі (іх раздзеламі, пунктамі, падпунктамі), нацыянальныя (дзяржаўныя) стандарты дзяржаў-членаў у праекты пералікаў стандартаў не ўключаюцца.
У выпадку калі адсутнічаюць міждзяржаўныя стандарты, указаныя ў падпунктах «а» – «ж» пункта 4 гэтага Парадку, па ўзгадненні з упаўнаважанымі органамі па стандартызацыі дзяржаў-членаў і органамі дзяржаў-членаў, якія ўдзельнічаюць у распрацоўцы праекта тэхнічнага рэгламенту, з нацыянальных (дзяржаўных) стандартаў дзяржаў-членаў з улікам прыярытэтаў, указаных у падпунктах «з» – «о» пункта 4 гэтага Парадку, вызначаецца па аднаму нацыянальнаму (дзяржаўнаму) стандарту ад кожнай дзяржавы-члена (пры наяўнасці), які найбольш адпавядае мэтам прыняцця тэхнічнага рэгламенту.
Пры ўключэнні ў праекты пералікаў стандартаў нацыянальных (дзяржаўных) стандартаў дзяржаў-членаў унясенне ў іх змяненняў або іх адмена ажыццяўляецца па ўзгадненні з упаўнаважанымі органамі па стандартызацыі дзяржаў-членаў і органамі дзяржаў-членаў, якія ўдзельнічаюць у распрацоўцы праекта тэхнічнага рэгламенту;
б) прымяненне і выкананне патрабаванняў тэхнічнага рэгламенту павінна быць забяспечана правіламі і метадамі даследаванняў (выпрабаванняў) і вымярэнняў, у тым ліку правіламі адбору ўзораў;
в) праведзены аналіз стандартаў, сфера прымянення якіх распаўсюджваецца на аб’екты тэхнічнага рэгулявання тэхнічнага рэгламенту, для вызначэння магчымасці забеспячэння ў выніку іх прымянення выканання патрабаванняў тэхнічнага рэгламенту і ажыццяўлення ацэнкі адпаведнасці аб’ектаў тэхнічнага рэгулявання тэхнічнага рэгламенту;
г) выкананне патрабаванняў стандарту, у выніку прымянення якога забяспечваецца выкананне патрабаванняў тэхнічнага рэгламенту, павінна быць забяспечана метадамі даследаванняў (выпрабаванняў) і вымярэнняў, у тым ліку правіламі адбору ўзораў.
[bookmark: Par103]10. Стандарты, якія ўтрымліваюць правілы і метады даследаванняў (выпрабаванняў) і вымярэнняў, у тым ліку правілы адбору ўзораў, неабходныя для прымянення і выканання патрабаванняў тэхнічнага рэгламенту і ажыццяўлення ацэнкі адпаведнасці аб’ектаў тэхнічнага рэгулявання тэхнічнага рэгламенту, уключаюцца ў праект пераліку стандартаў у адпаведнасці з пунктам 9 гэтага Парадку пры выкананні наступных патрабаванняў:
а) стандарты павінны забяспечваць прымяненне і выкананне патрабаванняў тэхнічнага рэгламенту, а таксама ажыццяўленне ацэнкі адпаведнасці аб’ектаў тэхнічнага рэгулявання тэхнічнага рэгламенту ўстаноўленым у ім патрабаванням;
б) метады даследаванняў (выпрабаванняў) і вымярэнняў, якія ўтрымліваюцца ў стандартах, павінны забяспечваць неабходныя дакладнасць вынікаў і дакладнасць вымярэнняў (мяжа выяўлення (для якасных метадаў даследаванняў (выпрабаванняў) і вымярэнняў) і мяжа колькаснага вызначэння (для колькасных метадаў даследаванняў (выпрабаванняў) і вымярэнняў) павінны забяспечваць вызначэнне ўстаноўленага паказчыка (характарыстыкі) з неабходнай дакладнасцю), калі гэта патрабуецца для прымянення і выканання патрабаванняў тэхнічнага рэгламенту і ажыццяўлення ацэнкі адпаведнасці аб’ектаў тэхнічнага рэгулявання тэхнічнага рэгламенту.
11. Методыкі даследаванняў (выпрабаванняў) і вымярэнняў уключаюцца ў праект пераліку стандартаў у выпадку адсутнасці адпаведных міждзяржаўных стандартаў і нацыянальных (дзяржаўных) стандартаў дзяржаў-членаў ці разам з імі, калі яны ўтрымліваюць альтэрнатыўныя метады даследаванняў (выпрабаванняў) і вымярэнняў, што забяспечваюць узнаўляльнасць вынікаў даследаванняў (выпрабаванняў) і вымярэнняў, пры выкананні наступных патрабаванняў:
а) методыкі даследаванняў (выпрабаванняў) і вымярэнняў атэставаны (валідзіраваны) і зацверджаны ў адпаведнасці з заканадаўствам дзяржаў-членаў, якія прапанавалі іх для ўключэння, звесткі аб іх уключаны ў інфармацыйныя фонды па забеспячэнні адзінства вымярэнняў (рэестры, каталогі) дзяржаў-членаў;
б) методыкі даследаванняў (выпрабаванняў) і вымярэнняў павінны забяспечваць прымяненне і выкананне патрабаванняў тэхнічнага рэгламенту, а таксама ажыццяўленне ацэнкі адпаведнасці аб’ектаў тэхнічнага рэгулявання тэхнічнага рэгламенту ўстаноўленым у ім патрабаванням;
в) прымяненне методык даследаванняў (выпрабаванняў) і вымярэнняў, якія ўключаюцца ў праект пераліку стандартаў, павінна забяспечваць неабходныя дакладнасць вынікаў і дакладнасць вымярэнняў (мяжа выяўлення (для якасных метадаў даследаванняў (выпрабаванняў) і вымярэнняў) і мяжа колькаснага вызначэння (для колькасных метадаў даследаванняў (выпрабаванняў) і вымярэнняў) павінны забяспечваць вызначэнне ўстаноўленага паказчыка (характарыстыкі) з неабходнай дакладнасцю);
г) забяспечаны доступ да ўказаных методык даследаванняў (выпрабаванняў) і вымярэнняў у адпаведнасці з пунктам 21 гэтага Парадку.
12. У выпадку калі ў адпаведнасці з пунктамі 10 і 11 гэтага Парадку для правядзення даследаванняў (выпрабаванняў) і вымярэнняў з мэтай ажыццяўлення ацэнкі адпаведнасці патрабаванням тэхнічнага рэгламенту ў пералік стандартаў уключаны некалькі міждзяржаўных стандартаў, нацыянальных (дзяржаўных) стандартаў і (або) методык даследаванняў (выпрабаванняў) і вымярэнняў, якія ўтрымліваюць альтэрнатыўныя метады даследаванняў (выпрабаванняў) і вымярэнняў, што забяспечваюць узнаўляльнасць вынікаў даследаванняў (выпрабаванняў) і вымярэнняў, то распрацоўшчык сумесна з упаўнаважанымі органамі па стандартызацыі дзяржаў-членаў і органамі дзяржаў-членаў, якія ўдзельнічаюць у распрацоўцы праекта тэхнічнага рэгламенту, выбірае з іх адзін міждзяржаўны стандарт, нацыянальны (дзяржаўны) стандарт або методыку даследаванняў (выпрабаванняў) і вымярэнняў, метад даследаванняў (выпрабаванняў) і вымярэнняў якога забяспечвае найбольшую дакладнасць вымярэнняў, для ацэнкі правільнасці вынікаў вымярэнняў, атрыманых з выкарыстаннем іншых уключаных у пералік стандартаў міждзяржаўных стандартаў, нацыянальных (дзяржаўных) стандартаў або методык даследаванняў (выпрабаванняў) і вымярэнняў. Інфармацыя аб міждзяржаўным стандарце, нацыянальным (дзяржаўным) стандарце або методыцы даследаванняў (выпрабаванняў) і вымярэнняў, якія валодаюць найбольшай дакладнасцю вымярэнняў, прыводзіцца ў графе 4 пераліку стандартаў.
13. Фінансаванне распрацоўкі праектаў пералікаў стандартаў (змяненняў, якія ўносяцца ў пералікі стандартаў), у тым ліку правядзення іх метралагічнай экспертызы, ажыццяўляецца распрацоўшчыкам.
14. Пасля завяршэння распрацоўкі праектаў пералікаў стандартаў з улікам меркавання ўпаўнаважаных органаў па стандартызацыі дзяржаў-членаў распрацоўшчык накіроўвае іх у Камісію разам з першай рэдакцыяй праекта тэхнічнага рэгламенту і камплектам дакументаў, прадугледжаных парадкам распрацоўкі тэхнічных рэгламентаў.
15. Распрацоўка і ўзгадненне праектаў пералікаў стандартаў ажыццяўляюцца ў адпаведнасці з працэдурамі, прадугледжанымі парадкам распрацоўкі тэхнічных рэгламентаў.
Дапрацаваныя па выніках унутрыдзяржаўнага ўзгаднення ў дзяржавах-членах і ацэнкі рэгулявальнага ўздзеяння праекты пералікаў стандартаў разглядаюцца на пасяджэнні Кансультатыўнага камітэта па тэхнічным рэгуляванні, прымяненні санітарных, ветэрынарных і фітасанітарных мер (далей – Кансультатыўны камітэт) у рамках разгляду праекта тэхнічнага рэгламенту і камплекта дакументаў да яго ў адпаведнасці з парадкам распрацоўкі тэхнічных рэгламентаў.
16. Па выніках разгляду праектаў пералікаў стандартаў Кансультатыўным камітэтам прымаецца рашэнне аб магчымасці прадстаўлення іх для разгляду Калегіяй Камісіі, якое афармляецца пратаколам.
17. Распрацоўшчык па выніках разгляду Кансультатыўным камітэтам праектаў пералікаў стандартаў ажыццяўляе іх дапрацоўку (пры неабходнасці) і прадстаўляе іх у Камісію з прыкладаннем наступных дакументаў:
а) праект рашэння Калегіі Камісіі аб пераліках стандартаў;
б) тлумачальная запіска да праектаў пералікаў стандартаў;
в) зводка водзываў па выніках публічнага абмеркавання ў адпаведнасці з парадкам распрацоўкі тэхнічных рэгламентаў;
г) заключэнне па выніках правядзення метралагічнай экспертызы праекта тэхнічнага рэгламенту і праектаў пералікаў стандартаў або заключэнне аб тым, што метралагічная экспертыза не патрабуецца, у адпаведнасці з парадкам распрацоўкі тэхнічных рэгламентаў;
д) заключэнне аб ацэнцы рэгулявальнага ўздзеяння ў адпаведнасці з парадкам распрацоўкі тэхнічных рэгламентаў.
18. У тлумачальнай запісцы да праектаў пералікаў стандартаў указваюцца:
а) прававая падстава (палажэнне міжнароднага дагавора або акта Камісіі, якія ўваходзяць у права Саюза) для прыняцця праектаў пералікаў стандартаў;
б) мэты распрацоўкі праектаў пералікаў стандартаў;
в) апісанне праблем, на вырашэнне якіх накіравана распрацоўка праектаў пералікаў стандартаў, а таксама спосабаў вырашэння гэтых праблем;
г) кароткая характарыстыка стандартаў і методык даследаванняў (выпрабаванняў) і вымярэнняў, уключаных у праекты пералікаў стандартаў;
д) інфармацыя аб адпаведнасці стандартаў, уключаных у праекты пералікаў стандартаў, міжнародным і рэгіянальным стандартам;
е) абгрунтаванне ўключэння ў праекты пералікаў стандартаў нацыянальных (дзяржаўных) стандартаў дзяржаў-членаў і методык даследаванняў (выпрабаванняў) і вымярэнняў;
ж) інфармацыя аб палажэннях і аб’ектах тэхнічнага рэгулявання тэхнічнага рэгламенту, для якіх адсутнічаюць стандарты, што забяспечваюць выкананне патрабаванняў тэхнічнага рэгламенту і ўтрымліваюць правілы і метады даследаванняў (выпрабаванняў) і вымярэнняў, у тым ліку правілы адбору ўзораў;
з) прапановы па распрацоўцы міждзяржаўных стандартаў, у тым ліку тых, якія замяняюць нацыянальныя (дзяржаўныя) стандарты дзяржаў-членаў і методыкі даследаванняў (выпрабаванняў) і вымярэнняў, уключаныя ў праекты пералікаў стандартаў;
і) кола асоб, на абарону інтарэсаў якіх накіравана распрацоўка праектаў пералікаў стандартаў;
к) абмежаванні, якія ўстанаўліваюцца для суб’ектаў прадпрымальніцкай і іншай дзейнасці, іншых асоб, інтарэсы якіх будуць закрануты;
л) механізм вырашэння праблем, указаных у падпункце «в» гэтага пункта, і дасягнення мэты распрацоўкі праектаў пералікаў стандартаў (апісанне ўзаемасувязі паміж прапанаваным рэгуляваннем і праблемамі, што вырашаюцца);
м) фінансава-эканамічнае абгрунтаванне праектаў пералікаў стандартаў, якое ўтрымлівае апісанне эканамічнага эфекту ад прымянення пералікаў стандартаў, ацэнку велічыні выдаткаў з бюджэту Саюза, неабходных для прымянення пералікаў стандартаў;
н) іншая інфармацыя аб праектах пералікаў стандартаў.
19. Камісія ажыццяўляе падрыхтоўку камплекта дакументаў па пераліку згодна з дадаткам № 3 для разгляду Калегіяй Камісіі.
20. Пералікі стандартаў зацвярджаюцца Калегіяй Камісіі не пазней чым за 180 каляндарных дзён да даты ўступлення тэхнічнага рэгламенту ў сілу.
21. Магчымасць прымянення нацыянальных (дзяржаўных) стандартаў або методык даследаванняў (выпрабаванняў) і вымярэнняў, уключаных у пералікі стандартаў (у тым ліку доступ да іх тэкстаў), забяспечваецца ўпаўнаважаным органам па стандартызацыі дзяржавы-члена або ўпаўнаважанай ёй арганізацыяй у адпаведнасці з заканадаўствам гэтай дзяржавы-члена (у тым ліку ў сферы аўтарскага права) з улікам дадатку № 2 да гэтага Парадку.
Камісія ажыццяўляе размяшчэнне на афіцыйным сайце Саюза інфармацыі аб крыніцах апублікавання нацыянальных (дзяржаўных) стандартаў або методык даследаванняў (выпрабаванняў) і вымярэнняў, якія ўключаны ў пералікі стандартаў, на падставе звестак, прадстаўленых у Камісію ўпаўнаважанымі органамі па стандартызацыі дзяржаў-членаў.
[bookmark: Par150]22. Унясенне змяненняў у пералікі стандартаў ажыццяўляецца на падставе прапаноў дзяржаў-членаў па выніках маніторынгу, які праводзіцца ў адпаведнасці з заканадаўствам дзяржаў-членаў:
прымянення, абнаўлення і адмены адпаведных стандартаў;
прыняцця міждзяржаўных стандартаў, прадугледжаных праграмай па распрацоўцы (унясенні змяненняў, пераглядзе) міждзяржаўных стандартаў, якая зацвярджаецца Камісіяй, у выніку прымянення якіх на добраахвотнай аснове забяспечваецца выкананне патрабаванняў тэхнічнага рэгламенту, і міждзяржаўных стандартаў, якія ўтрымліваюць правілы і метады даследаванняў (выпрабаванняў) і вымярэнняў, у тым ліку правілы адбору ўзораў, неабходныя для прымянення і выканання патрабаванняў тэхнічнага рэгламенту і ажыццяўлення ацэнкі адпаведнасці аб’ектаў тэхнічнага рэгулявання гэтаму тэхнічнаму рэгламенту (далей – праграма па распрацоўцы міждзяржаўных стандартаў);
уключэння звестак аб методыках даследаванняў (выпрабаванняў) і вымярэнняў, атэставаных (валідзіраваных) і зацверджаных у адпаведнасці з заканадаўствам дзяржаў-членаў, у адпаведныя інфармацыйныя фонды дзяржаў-членаў;
прымянення прынятага тэхнічнага рэгламенту.
Унясенне ў пералікі стандартаў змяненняў, звязаных з унясеннем змяненняў у тэхнічны рэгламент, ажыццяўляецца ў адпаведнасці з парадкам распрацоўкі тэхнічных рэгламентаў.
23. Прымяненне ўключаных у пералікі стандартаў міждзяржаўных стандартаў, а таксама нацыянальных (дзяржаўных) стандартаў дзяржаў-членаў або методык даследаванняў (выпрабаванняў) і вымярэнняў з мэтай выканання патрабаванняў тэхнічнага рэгламенту і ажыццяўлення ацэнкі адпаведнасці аб’ектаў тэхнічнага рэгулявання спыняецца на тэрыторыях дзяржаў-членаў у адпаведнасці з іх заканадаўствам з даты, наступнай за датай заканчэння іх прымянення, указанай у пераліку стандартаў, або з даты выключэння такіх стандартаў і методык з пералікаў стандартаў.
[bookmark: Par151]24. Прапановы дзяржаў-членаў, указаныя ў пункце 22 гэтага Парадку, складаюцца па форме згодна з дадаткам № 4 і накіроўваюцца ў Камісію не радзей за 1 раз на год з даты ўступлення тэхнічнага рэгламенту ў сілу, а таксама па запыце Камісіі.
Камісія на працягу 5 каляндарных дзён з даты паступлення прапаноў аб унясенні змяненняў у пералікі стандартаў (у тым ліку прапаноў, якія паступілі па запыце Камісіі) накіроўвае іх распрацоўшчыку для разгляду і падрыхтоўкі праекта змяненняў, якія ўносяцца ў пералікі стандартаў.
25. Распрацоўшчык на працягу 30 каляндарных дзён з даты паступлення прапаноў аб унясенні змяненняў у пералікі стандартаў ажыццяўляе падрыхтоўку праекта рашэння Калегіі Камісіі аб унясенні змяненняў у пералікі стандартаў, рэдакцыі пералікаў стандартаў з улікам унесеных змяненняў (далей – актуалізаваная рэдакцыя пералікаў стандартаў) і тлумачальнай запіскі, прадугледжанай пунктам 18 гэтага Парадку, і прадстаўляе іх у Камісію.
У тлумачальнай запісцы да актуалізаванай рэдакцыі пералікаў стандартаў апрача інфармацыі, прадугледжанай пунктам 18 гэтага Парадку, указваюцца звесткі аб міждзяржаўных стандартах, распрацаваных і ўключаных у актуалізаваную рэдакцыю пералікаў стандартаў у адпаведнасці з праграмай па распрацоўцы міждзяржаўных стандартаў.
Праект рашэння Калегіі Камісіі аб унясенні змяненняў у пералікі стандартаў можа ўтрымліваць палажэнні аб увядзенні ў дзеянне актуалізаванай рэдакцыі пералікаў стандартаў і (або) пераходныя палажэнні (пры неабходнасці).
26. У выпадку калі замест нацыянальных (дзяржаўных) стандартаў дзяржаў-членаў або методык даследаванняў (выпрабаванняў) і вымярэнняў у пералікі стандартаў уключаюцца міждзяржаўныя стандарты, такія нацыянальныя (дзяржаўныя) стандарты або методыкі выключаюцца з пералікаў стандартаў.
У выпадку калі ў пералікі стандартаў уключаюцца распрацаваныя і нядаўна прынятыя міждзяржаўныя стандарты або абноўленыя міждзяржаўныя стандарты, раней уключаныя ў пералікі стандартаў, з мэтай прымянення якіх неабходны пераходны перыяд, на працягу якога могуць прымяняцца як замененыя, так і стандарты, якія іх замяняюць, адпаведная інфармацыя прыводзіцца ў актуалізаванай рэдакцыі пералікаў стандартаў.
У выпадку калі замест методык даследаванняў (выпрабаванняў) і вымярэнняў у пералікі стандартаў уключаюцца распрацаваныя і нядаўна прынятыя міждзяржаўныя стандарты, з мэтай прымянення якіх неабходны пераходны перыяд, на працягу якога могуць прымяняцца як замененыя методыкі даследаванняў (выпрабаванняў) і вымярэнняў, так і стандарты, якія іх замяняюць, адпаведная інфармацыя прыводзіцца ў актуалізаванай рэдакцыі пералікаў стандартаў.
Дзяржавы-члены прымаюць усе неабходныя меры для забеспячэння адначасовага ўвядзення ў дзеянне міждзяржаўных стандартаў, якія ўключаюцца ў актуалізаваную рэдакцыю пералікаў стандартаў.
27. Камісія не пазней за 5 каляндарных дзён з даты паступлення ад распрацоўшчыка праекта рашэння Калегіі Камісіі аб унясенні змяненняў у пералікі стандартаў, праекта актуалізаванай рэдакцыі пералікаў стандартаў і тлумачальнай запіскі, указанай у пункце 25 гэтага Парадку (далей – праекты дакументаў), ажыццяўляе іх размяшчэнне на афіцыйным сайце Саюза для публічнага абмеркавання на працягу не менш за 30 каляндарных дзён.
[bookmark: Par159]28. Камісія не пазней за 5 каляндарных дзён з даты размяшчэння на афіцыйным сайце Саюза праектаў дакументаў і тлумачальнай запіскі інфармуе аб пачатку і планаванай даце завяршэння правядзення публічнага абмеркавання праекта актуалізаванай рэдакцыі пералікаў стандартаў, а таксама аб размяшчэнні на афіцыйным сайце Саюза праектаў дакументаў (з указаннем поўных электронных адрасоў (гіперспасылак)) урада дзяржаў-членаў, упаўнаважаных органаў па стандартызацыі дзяржаў-членаў, а таксама наступных асоб:
а) каардынатараў ад бізнес-супольнасці кожнай дзяржавы-члена;
б) прадстаўнікоў бізнес-супольнасцей, навуковых і грамадскіх арганізацый дзяржаў-членаў, іншых незалежных экспертаў, уключаных у склад Кансультатыўнага камітэта;
в) іншых зацікаўленых асоб, якіх мэтазгодна прыцягнуць да распрацоўкі праекта актуалізаванай рэдакцыі пералікаў стандартаў.
29. Заўвагі і прапановы (водзывы) па праектах дакументаў (далей – заўвагі і прапановы (водзывы)) могуць быць прадстаўлены ў Камісію зацікаўленымі асобамі дзяржаў-членаў і трэціх дзяржаў не пазней за планаваную дату завяршэння правядзення публічнага абмеркавання праекта актуалізаванай рэдакцыі пералікаў стандартаў.
30. Камісія ажыццяўляе размяшчэнне заўваг і прапаноў (водзываў), якія паступілі своечасова, на афіцыйным сайце Саюза па меры іх паступлення, але не пазней за 10 працоўных дзён з даты завяршэння публічнага абмеркавання праекта актуалізаванай рэдакцыі пералікаў стандартаў.
Заўвагі і прапановы (водзывы) па меры іх паступлення, але не пазней за 10 працоўных дзён з даты завяршэння публічнага абмеркавання праекта актуалізаванай рэдакцыі пералікаў стандартаў, накіроўваюцца Камісіяй распрацоўшчыку для падрыхтоўкі зводнай табліцы заўваг і прапаноў (водзываў) па форме згодна з дадаткам № 5 (далей – зводная табліца).
31. У выпадку калі ў перыяд правядзення публічнага абмеркавання заўвагі і прапановы (водзывы) у Камісію не паступілі, Камісія не пазней за 10 працоўных дзён з даты завяршэння публічнага абмеркавання размяшчае адпаведную інфармацыю на афіцыйным сайце Саюза.
У выпадку паступлення ў перыяд публічнага абмеркавання ў Камісію заўваг і прапаноў (водзываў) распрацоўшчык на працягу 30 каляндарных дзён з даты завяршэння публічнага абмеркавання сумесна з Камісіяй, упаўнаважанымі органамі па стандартызацыі дзяржаў-членаў і рабочай групай (пры неабходнасці) складае зводную табліцу з указаннем інфармацыі аб карэкціроўцы або абгрунтавання адхілення па кожнай заўвазе (прапанове, водзыве) і накіроўвае яе ў Камісію.
32. Камісія ажыццяўляе размяшчэнне зводнай табліцы на афіцыйным сайце Саюза на працягу 5 працоўных дзён з даты яе паступлення ў Камісію.
33. Распрацоўшчык на працягу 20 каляндарных дзён з даты размяшчэння зводнай табліцы на афіцыйным сайце Саюза дапрацоўвае праекты дакументаў і накіроўвае іх у орган дзяржаўнай улады дзяржавы-члена, упаўнаважаны ў сферы забеспячэння адзінства вымярэнняў, або юрыдычнай асобе дзяржавы-члена, упаўнаважанай (натыфікаванай) на правядзенне метралагічнай экспертызы ў адпаведнасці з заканадаўствам сваёй дзяржавы, для правядзення метралагічнай экспертызы ў адпаведнасці з парадкам правядзення метралагічнай экспертызы праекта тэхнічнага рэгламенту, праектаў пералікаў стандартаў, які зацвярджаецца Камісіяй, або для падрыхтоўкі заключэння аб тым, што метралагічная экспертыза не патрабуецца.
Распрацоўшчык на працягу 20 каляндарных дзён з даты паступлення заключэння па выніках правядзення метралагічнай экспертызы праекта актуалізаванай рэдакцыі пералікаў стандартаў або заключэння аб тым, што метралагічная экспертыза не патрабуецца, дапрацоўвае (пры неабходнасці) праекты дакументаў і накіроўвае іх разам з заключэннем па выніках правядзення метралагічнай экспертызы або заключэннем аб тым, што метралагічная экспертыза не патрабуецца, у Камісію.
У выпадку калі ў праект актуалізаванай рэдакцыі пералікаў стандартаў уключаюцца толькі міждзяржаўныя стандарты, распрацаваныя або абноўленыя ў адпаведнасці з праграмай па распрацоўцы міждзяржаўных стандартаў, метралагічная экспертыза не праводзіцца і распрацоўшчык накіроўвае ў Камісію праекты дакументаў.
Ацэнка рэгулявальнага ўздзеяння праекта рашэння Калегіі Камісіі аб унясенні змяненняў у пералікі стандартаў і праекта актуалізаванай рэдакцыі пералікаў стандартаў ажыццяўляецца ў адпаведнасці з парадкам распрацоўкі тэхнічных рэгламентаў.
[bookmark: Par174]34. Камісія ажыццяўляе разгляд прадстаўленых па выніках дапрацоўкі праектаў дакументаў, а таксама заключэння аб ацэнцы рэгулявальнага ўздзеяння і зводнай табліцы (пры наяўнасці) на бліжэйшым пасяджэнні Кансультатыўнага камітэта.
Па выніках разгляду Кансультатыўным камітэтам прымаецца рашэнне аб магчымасці прадстаўлення праекта актуалізаванай рэдакцыі пералікаў стандартаў для разгляду Калегіяй Камісіі (у тым ліку пры ўмове дапрацоўкі праектаў дакументаў), якое афармляецца пратаколам.
Дапрацоўка праектаў дакументаў па выніках пасяджэння Кансультатыўнага камітэта ажыццяўляецца Камісіяй сумесна з распрацоўшчыкам, упаўнаважанымі органамі па стандартызацыі дзяржаў-членаў і рабочай групай (пры неабходнасці) на працягу 10 працоўных дзён.
35. Член Калегіі Камісіі, да паўнамоцтваў якога аднесены пытанні тэхнічнага рэгулявання, забяспечвае падрыхтоўку камплекта дакументаў у адпаведнасці з дадаткам № 3 да гэтага Парадку для разгляду Калегіяй Камісіі.
36. Камісія мае права падрыхтаваць прапановы па змяненні пералікаў стандартаў без правядзення працэдур публічнага абмеркавання і без разгляду на пасяджэнні Кансультатыўнага камітэта ў наступных выпадках:
а) калі органамі дзяржаўнай улады дзяржаў-членаў у ходзе маніторынгу, указанага ў пункце 22 гэтага Парадку, выяўлена неабходнасць аператыўнага ўнясення змяненняў у пералікі стандартаў, у тым ліку ў сувязі з адменай стандартаў або выяўленнем іх істотнай неадпаведнасці патрабаванням тэхнічнага рэгламенту. Указаныя прапановы з прыкладаннем абгрунтавання неабходнасці аператыўнага ўнясення змяненняў у пералікі стандартаў і вынікаў метралагічнай экспертызы прадстаўляюцца ў Камісію органамі дзяржаўнай улады дзяржаў-членаў, упаўнаважанымі на ўзаемадзеянне з Камісіяй;
б) пры паступленні ў Камісію прапаноў ад упаўнаважаных органаў па стандартызацыі дзяржаў-членаў па ўключэнні ў пералікі стандартаў толькі міждзяржаўных стандартаў, распрацаваных або абноўленых у адпаведнасці з праграмай па распрацоўцы міждзяржаўных стандартаў.

	ДАДАТАК № 1
да Парадку распрацоўкі і прыняцця пералікаў міжнародных 
і рэгіянальных (міждзяржаўных) стандартаў, а ў выпадку 
іх адсутнасці – нацыянальных (дзяржаўных) стандартаў, 
у выніку прымянення якіх на добраахвотнай аснове забяспечваецца выкананне патрабаванняў тэхнічнага рэгламенту Еўразійскага эканамічнага саюза, і пералікаў міжнародных і рэгіянальных (міждзяржаўных) стандартаў, а ў выпадку іх адсутнасці – нацыянальных (дзяржаўных) стандартаў, якія ўтрымліваюць правілы і метады даследаванняў (выпрабаванняў) і вымярэнняў, у тым ліку 
правілы адбору ўзораў, неабходныя для прымянення і выканання патрабаванняў тэхнічнага рэгламенту Еўразійскага эканамічнага саюза і ажыццяўлення ацэнкі адпаведнасці аб’ектаў тэхнічнага рэгулявання



[bookmark: Par211]
ФОРМЫ
пералікаў міжнародных і рэгіянальных (міждзяржаўных) стандартаў, а ў выпадку іх адсутнасці – нацыянальных (дзяржаўных) стандартаў, у выніку прымянення якіх на добраахвотнай аснове забяспечваецца выкананне патрабаванняў тэхнічнага рэгламенту Еўразійскага эканамічнага саюза, і міжнародных і рэгіянальных (міждзяржаўных) стандартаў, а ў выпадку іх адсутнасці – нацыянальных (дзяржаўных) стандартаў, якія ўтрымліваюць правілы і метады даследаванняў (выпрабаванняў) і вымярэнняў, у тым ліку правілы адбору ўзораў, неабходныя для прымянення і выканання патрабаванняў тэхнічнага рэгламенту Еўразійскага эканамічнага саюза і ажыццяўлення ацэнкі адпаведнасці аб’ектаў тэхнічнага рэгулявання

(форма 1)
ПЕРАЛІК
міжнародных і рэгіянальных (міждзяржаўных) стандартаў, 
а ў выпадку іх адсутнасці – нацыянальных (дзяржаўных) стандартаў, у выніку прымянення якіх на добраахвотнай аснове забяспечваецца выкананне патрабаванняў тэхнічнага рэгламенту Еўразійскага эканамічнага саюза

	№ п/п
	Структурны элемент або аб’ект тэхнічнага рэгулявання 
тэхнічнага рэгламенту
	Абазначэнне і найменне стандарту
	Заўвага 

	1

[bookmark: Par259]Заўвага. Гэта форма запаўняецца ў наступным парадку:
а) у графе 2 указваецца або структурны элемент тэхнічнага рэгламенту (абзац, падпункт, пункт, артыкул, дадатак), адпаведнасць якому можа быць забяспечана праз выкананне патрабаванняў стандарту, або аб’ект ці група аб’ектаў тэхнічнага рэгулявання тэхнічнага рэгламенту. Пры неабходнасці могуць быць указаны структурныя элементы тэхнічнага рэгламенту (абзацы, падпункты, пункты, артыкулы, дадаткі), якія ўстанаўліваюць патрабаванні ў дачыненні да такога аб’екта або групы аб’ектаў тэхнічнага рэгулявання тэхнічнага рэгламенту, адпаведнасць якім можа быць забяспечана праз выкананне патрабаванняў стандартаў;
б) у графе 3 указваюцца абазначэнне і найменне стандарту або абазначэнне раздзелаў (пунктаў, падпунктаў) і найменне стандарту, калі выкананне патрабаванняў тэхнічнага рэгламенту можа быць забяспечана прымяненнем асобных раздзелаў (пунктаў, падпунктаў) гэтага стандарту, а не стандарту ў цэлым, пры гэтым пералічэнне стандартаў можа ажыццяўляцца адным з наступных спосабаў:
найменні стандартаў, асобных раздзелаў (пунктаў, падпунктаў) гэтых стандартаў для кожнага элемента тэхнічнага рэгламенту размяшчаюцца ў парадку ўстаноўленай прыярытэтнасці іх уключэння, а ў выпадку ўключэння для аднаго элемента тэхнічнага рэгламенту некалькіх стандартаў, асобных раздзелаў (пунктаў, падпунктаў) стандартаў, якія валодаюць роўнай прыярытэтнасцю, яны размяшчаюцца па ўзрастанні рэгістрацыйных нумароў;
у выпадку калі ў графе 2 указваецца аб’ект або група аб’ектаў тэхнічнага рэгулявання тэхнічнага рэгламенту, для кожнага з такіх аб’ектаў або групы аб’ектаў у графе 3 указваюцца абазначэнне і найменне стандарту або абазначэнне раздзелаў (пунктаў, падпунктаў) і найменне стандарту, калі выкананне патрабаванняў тэхнічнага рэгламенту можа быць забяспечана прымяненнем асобных раздзелаў (пунктаў, падпунктаў) гэтага стандарту, а не стандарту ў цэлым, у парадку ўстаноўленай прыярытэтнасці іх уключэння, а ў выпадку ўключэння для аднаго з аб’ектаў або групы аб’ектаў некалькіх стандартаў, асобных раздзелаў (пунктаў, падпунктаў) стандартаў, якія валодаюць роўнай прыярытэтнасцю, яны размяшчаюцца па ўзрастанні рэгістрацыйных нумароў;
у парадку ўзрастання рэгістрацыйных нумароў абазначэнняў міждзяржаўных і (або) нацыянальных (дзяржаўных) стандартаў дзяржаў-членаў (для стандартаў, распрацаваных на аснове міжнародных або рэгіянальных стандартаў, – у парадку ўзрастання рэгістрацыйных нумароў абазначэнняў міжнародных або рэгіянальных стандартаў).
Нацыянальныя (дзяржаўныя) стандарты дзяржаў-членаў, прынятыя на аснове міжнародных або рэгіянальных стандартаў і ідэнтычныя адпаведным міжнародным або рэгіянальным стандартам, могуць размяшчацца без уліку ўзрастання рэгістрацыйных нумароў (адным блокам);
в) у графе 4 указваюцца абазначэнне і найменне стандарту, замест якога прыняты стандарт, што замяняе, і пры неабходнасці дата заканчэння прымянення замененага стандарту (лічбавым спосабам: дзень – дзвюма арабскімі лічбамі, месяц – дзвюма арабскімі лічбамі, год – чатырма арабскімі лічбамі), абазначэнне і найменне прынятага стандарту, які яго замяняе.
[bookmark: Par260][bookmark: Par266]Пры неабходнасці ўказваецца інфармацыя аб устанаўленні пераходнага перыяду, на працягу якога могуць прымяняцца як заменены стандарт, так і прыняты стандарт, які яго замяняе.

(форма 2)
ПЕРАЛІК
міжнародных і рэгіянальных (міждзяржаўных) стандартаў, 
а ў выпадку іх адсутнасці – нацыянальных (дзяржаўных) стандартаў, якія ўтрымліваюць правілы і метады даследаванняў (выпрабаванняў) і вымярэнняў, у тым ліку правілы адбору ўзораў, неабходныя для прымянення і выканання патрабаванняў тэхнічнага рэгламенту Еўразійскага эканамічнага саюза і ажыццяўлення ацэнкі адпаведнасці аб’ектаў тэхнічнага рэгулявання

	№ п/п
	Структурны элемент або аб’ект тэхнічнага рэгулявання 
тэхнічнага рэгламенту
	Абазначэнне і найменне стандарту, методыкі даследаванняў (выпрабаванняў) і вымярэнняў
	Заўвага  

Заўвага.  Гэта форма запаўняецца ў наступным парадку:
а) у графе 2 указваецца або структурны элемент тэхнічнага рэгламенту (абзац, падпункт, пункт, артыкул, дадатак), адпаведнасць якому можа быць пацверджана праз прымяненне правіл і метадаў даследаванняў (выпрабаванняў) і вымярэнняў, у тым ліку правіл адбору ўзораў, устаноўленых у стандарце (методыцы даследаванняў (выпрабаванняў) і вымярэнняў), або аб’ект ці група аб’ектаў тэхнічнага рэгулявання тэхнічнага рэгламенту. Пры неабходнасці могуць быць указаны структурныя элементы тэхнічнага рэгламенту (абзацы, падпункты, пункты, артыкулы, дадаткі), якія ўстанаўліваюць патрабаванні ў дачыненні да такога аб’екта або групы аб’ектаў, адпаведнасць якім можа быць пацверджана праз прымяненне правіл і метадаў даследаванняў (выпрабаванняў) і вымярэнняў, у тым ліку правіл адбору ўзораў, устаноўленых у стандарце (методыцы даследаванняў (выпрабаванняў) і вымярэнняў);
[bookmark: Par307]б) у графе 3 указваюцца абазначэнне і найменне стандарту, методыкі даследаванняў (выпрабаванняў) і вымярэнняў або абазначэнне раздзелаў (пунктаў, падпунктаў) і найменне стандарту або методыкі даследаванняў (выпрабаванняў) і вымярэнняў, калі для ажыццяўлення ацэнкі адпаведнасці аб’ектаў тэхнічнага рэгулявання патрабаванням тэхнічнага рэгламенту павінны прымяняцца асобныя раздзелы (пункты, падпункты) гэтага стандарту (методыкі), а не стандарт (методыка) у цэлым, а таксама інфармацыя аб пасведчаннях аб атэстацыі (валідацыі) методык даследаванняў (выпрабаванняў) і вымярэнняў, атэставаных (валідзіраваных) і зацверджаных у адпаведнасці з заканадаўствам дзяржавы – члена Еўразійскага эканамічнага саюза, пры гэтым пералічэнне стандартаў можа ажыццяўляцца адным з наступных спосабаў:
найменні стандартаў, асобных раздзелаў (пунктаў, падпунктаў) гэтых стандартаў для кожнага элемента тэхнічнага рэгламенту размяшчаюцца ў парадку ўстаноўленай прыярытэтнасці іх уключэння, а ў выпадку ўключэння для аднаго элемента тэхнічнага рэгламенту некалькіх стандартаў, асобных раздзелаў (пунктаў, падпунктаў) стандартаў, якія валодаюць роўнай прыярытэтнасцю, яны размяшчаюцца па ўзрастанні рэгістрацыйных нумароў;
у выпадку калі ў графе 2 указваецца аб’ект або група аб’ектаў тэхнічнага рэгулявання тэхнічнага рэгламенту, для кожнага з такіх аб’ектаў або групы аб’ектаў у графе 3 указваюцца абазначэнне і найменне стандарту, методыкі даследаванняў (выпрабаванняў) і вымярэнняў або абазначэнне раздзелаў (пунктаў, падпунктаў) і найменне стандарту або методыкі даследаванняў (выпрабаванняў) і вымярэнняў, калі для ажыццяўлення ацэнкі адпаведнасці аб’ектаў тэхнічнага рэгулявання патрабаванням тэхнічнага рэгламенту павінны прымяняцца асобныя раздзелы (пункты, падпункты) гэтага стандарту (методыкі), а не стандарт (методыка) у цэлым, у парадку ўстаноўленай прыярытэтнасці іх уключэння, а ў выпадку ўключэння для аднаго з аб’ектаў або групы аб’ектаў некалькіх стандартаў, методык даследаванняў (выпрабаванняў) і вымярэнняў, асобных раздзелаў (пунктаў, падпунктаў) стандартаў, якія валодаюць роўнай прыярытэтнасцю, яны размяшчаюцца па ўзрастанні рэгістрацыйных нумароў;
у парадку ўзрастання рэгістрацыйных нумароў абазначэнняў міждзяржаўных стандартаў, нацыянальных (дзяржаўных) стандартаў дзяржаў-членаў, методык даследаванняў (выпрабаванняў) і вымярэнняў (для стандартаў, распрацаваных на аснове міжнародных або рэгіянальных стандартаў, – у парадку ўзрастання рэгістрацыйных нумароў знакаў міжнародных або рэгіянальных стандартаў).
Нацыянальныя (дзяржаўныя) стандарты дзяржаў-членаў, прынятыя на аснове міжнародных або рэгіянальных стандартаў і ідэнтычныя адпаведным міжнародным або рэгіянальным стандартам, могуць размяшчацца без уліку ўзрастання рэгістрацыйных нумароў (адным блокам);
в) у графе 4 указваюцца абазначэнне і найменне стандарту або методыкі даследаванняў (выпрабаванняў) і вымярэнняў, узамен якіх прыняты новы стандарт, і пры неабходнасці дата заканчэння прымянення замененага стандарту (методыкі) (лічбавым спосабам: дзень – дзвюма арабскімі лічбамі, месяц – дзвюма арабскімі лічбамі, год – чатырма арабскімі лічбамі).
Пры неабходнасці ўказваецца інфармацыя аб устанаўленні пераходнага перыяду, на працягу якога могуць прымяняцца як заменены стандарт (методыка), так і прыняты стандарт, які яго замяняе.
У выпадку калі ў пералік уключаецца методыка (метад) вымярэнняў, вызначаная ў якасці метаду даследаванняў (выпрабаванняў) і вымярэнняў, які валодае найбольшай дакладнасцю, указваецца гэта інфармацыя.

	ДАДАТАК № 2
да Парадку распрацоўкі і прыняцця пералікаў міжнародных 
і рэгіянальных (міждзяржаўных) стандартаў, а ў выпадку іх адсутнасці – нацыянальных
(дзяржаўных) стандартаў, у выніку прымянення якіх на добраахвотнай аснове забяспечваецца выкананне патрабаванняў тэхнічнага рэгламенту Еўразійскага эканамічнага саюза, і пералікаў міжнародных і рэгіянальных (міждзяржаўных) стандартаў, а ў выпадку іх адсутнасці – нацыянальных (дзяржаўных) стандартаў, якія ўтрымліваюць правілы і метады даследаванняў (выпрабаванняў) і вымярэнняў, у тым ліку правілы адбору ўзораў, неабходныя для прымянення і выканання патрабаванняў тэхнічнага рэгламенту Еўразійскага эканамічнага саюза і ажыццяўлення ацэнкі адпаведнасці аб’ектаў тэхнічнага рэгулявання




ПАРАДАК
прадастаўлення доступу да методык даследаванняў (выпрабаванняў) і вымярэнняў, якія ўключаюцца (уключаных) у пералікі міжнародных і рэгіянальных (міждзяржаўных) стандартаў, а ў выпадку іх адсутнасці – нацыянальных (дзяржаўных) стандартаў, якія ўтрымліваюць правілы і метады даследаванняў (выпрабаванняў) і вымярэнняў, у тым ліку правілы адбору ўзораў, неабходныя для прымянення і выканання патрабаванняў тэхнічнага рэгламенту Еўразійскага эканамічнага саюза і ажыццяўлення ацэнкі адпаведнасці аб’ектаў тэхнічнага рэгулявання 

1. Арганізацыя работ па прадастаўленні доступу да методык даследаванняў (выпрабаванняў) і вымярэнняў, якія ўключаюцца (уключаных) у пералікі міжнародных і рэгіянальных (міждзяржаўных) стандартаў, а ў выпадку іх адсутнасці – нацыянальных (дзяржаўных) стандартаў, якія ўтрымліваюць правілы і метады даследаванняў (выпрабаванняў) і вымярэнняў, у тым ліку правілы адбору ўзораў, неабходныя для прымянення і выканання патрабаванняў тэхнічнага рэгламенту Еўразійскага эканамічнага саюза і ажыццяўлення ацэнкі адпаведнасці аб’ектаў тэхнічнага рэгулявання (далей – пералік стандартаў), ажыццяўляецца ўпаўнаважанымі органамі па стандартызацыі дзяржаў – членаў Еўразійскага эканамічнага саюза (далей адпаведна – упаўнаважаныя органы, дзяржавы-члены) або арганізацыямі, упаўнаважанымі такімі органамі на прадастаўленне (распаўсюджванне) указаных методык (далей – упаўнаважаная арганізацыя).
2. На этапе распрацоўкі пераліку стандартаў праваўладальнік методык даследаванняў (выпрабаванняў) і вымярэнняў прадастаўляе ва ўпаўнаважаны орган, рэзідэнтам якога ён з’яўляецца:
тэксты методык даследаванняў (выпрабаванняў) і вымярэнняў на рускай мове на безаплатнай аснове;
пісьмовы дазвол на права прадастаўлення методык даследаванняў (выпрабаванняў) і вымярэнняў з мэтай іх разгляду і прыняцця рашэння аб іх уключэнні ў пералікі стандартаў;
пісьмовую згоду на заключэнне ліцэнзійнага дагавора, які прадугледжвае прадастаўленне права распаўсюджвання методык даследаванняў (выпрабаванняў) і вымярэнняў (у выпадку прыняцця рашэння аб іх уключэнні ў пералікі стандартаў) на тэрыторыях дзяржаў-членаў упаўнаважанаму органу або ўпаўнаважанай арганізацыі дзяржавы-члена, рэзідэнтам якой ён з’яўляецца.
3. Упаўнаважаны орган перадае дакументы, указаныя ў пункце 2 гэтага Парадку, ва ўпаўнаважаную арганізацыю сваёй дзяржавы-члена.
4. Упаўнаважаны орган або ўпаўнаважаная арганізацыя забяспечвае на безаплатнай аснове прадастаўленне распрацоўшчыку методык даследаванняў (выпрабаванняў) і вымярэнняў, якія прапануюцца для ўключэння ў пералік стандартаў, на этапах распрацоўкі, узгаднення і разгляду такога пераліку.
5. Пасля зацвярджэння пераліку стандартаў паміж праваўладальнікам методык даследаванняў (выпрабаванняў) і вымярэнняў і ўпаўнаважаным органам або ўпаўнаважанай арганізацыяй дзяржавы-члена, рэзідэнтам якой ён з’яўляецца, заключаецца ліцэнзійнае пагадненне, якое прадугледжвае прадастаўленне права распаўсюджвання методык даследаванняў (выпрабаванняў) і вымярэнняў з мэтай іх далейшага выкарыстання субліцэнзіярамі пры правядзенні работ з мэтай выканання патрабаванняў тэхнічных рэгламентаў, ажыццяўлення ацэнкі адпаведнасці аб’ектаў тэхнічнага рэгулявання тэхнічных рэгламентаў на тэрыторыях дзяржаў-членаў, а таксама прадастаўлення інфармацыі аб замене (адмене) методык даследаванняў (выпрабаванняў) і вымярэнняў і ўнясенні змяненняў у іх.

	
	ДАДАТАК № 3
да Парадку распрацоўкі і прыняцця пералікаў міжнародных і рэгіянальных (міждзяржаўных) стандартаў, а ў выпадку іх адсутнасці – нацыянальных (дзяржаўных) стандартаў, у выніку прымянення якіх на добраахвотнай аснове забяспечваецца выкананне патрабаванняў тэхнічнага рэгламенту Еўразійскага эканамічнага саюза, і пералікаў міжнародных і рэгіянальных (міждзяржаўных) стандартаў, а ў выпадку іх адсутнасці – нацыянальных (дзяржаўных) стандартаў, якія ўтрымліваюць правілы і метады даследаванняў (выпрабаванняў) і вымярэнняў, у тым ліку правілы адбору ўзораў, неабходныя для прымянення і выканання патрабаванняў тэхнічнага рэгламенту Еўразійскага эканамічнага саюза і ажыццяўлення ацэнкі адпаведнасці аб’ектаў тэхнічнага рэгулявання




ПЕРАЛІК
дакументаў для разгляду Калегіяй Еўразійскай 
эканамічнай камісіі праектаў пералікаў міжнародных і рэгіянальных (міждзяржаўных) стандартаў, а ў выпадку іх адсутнасці – нацыянальных (дзяржаўных) стандартаў, у выніку прымянення якіх на добраахвотнай аснове забяспечваецца выкананне патрабаванняў тэхнічнага рэгламенту Еўразійскага эканамічнага саюза, і пералікаў міжнародных і рэгіянальных (міждзяржаўных) стандартаў, а ў выпадку іх адсутнасці – нацыянальных (дзяржаўных) стандартаў, якія ўтрымліваюць правілы і метады даследаванняў (выпрабаванняў) і вымярэнняў, у тым ліку правілы адбору ўзораў, неабходныя для прымянення і выканання патрабаванняў тэхнічнага рэгламенту Еўразійскага эканамічнага саюза і ажыццяўлення ацэнкі адпаведнасці аб’ектаў тэхнічнага рэгулявання

1. Праект рашэння Калегіі Еўразійскай эканамічнай камісіі (далей – Камісія) аб пераліках міжнародных і рэгіянальных (міждзяржаўных) стандартаў, а ў выпадку іх адсутнасці – нацыянальных (дзяржаўных) стандартаў, у выніку прымянення якіх на добраахвотнай аснове забяспечваецца выкананне патрабаванняў тэхнічнага рэгламенту, і пераліках міжнародных і рэгіянальных (міждзяржаўных) стандартаў, а ў выпадку іх адсутнасці – нацыянальных (дзяржаўных) стандартаў, якія ўтрымліваюць правілы і метады даследаванняў (выпрабаванняў) і вымярэнняў, у тым ліку правілы адбору ўзораў, неабходныя для прымянення і выканання патрабаванняў тэхнічнага рэгламенту і ажыццяўлення ацэнкі адпаведнасці аб’ектаў тэхнічнага рэгулявання (далей – пералікі стандартаў) (аб унясенні змяненняў у пералікі стандартаў).
2. Праекты пералікаў стандартаў (праект змяненняў у пералікі стандартаў).
3. Тлумачальная запіска да праектаў пералікаў стандартаў (праекта змяненняў у пералікі стандартаў).
4. Зводка водзываў па выніках публічнага абмеркавання праекта тэхнічнага рэгламенту і праектаў пералікаў стандартаў (зводная табліца заўваг і прапаноў (водзываў) па праекце рашэння Калегіі Камісіі аб унясенні змяненняў у пералікі стандартаў, рэдакцыі пералікаў стандартаў з улікам унесеных змяненняў і тлумачальнай запісцы да праектаў пералікаў стандартаў (праекта змяненняў у пералікі стандартаў)).
5. Заключэнне па выніках правядзення метралагічнай экспертызы праекта тэхнічнага рэгламенту і праектаў пералікаў стандартаў (праекта змяненняў у пералікі стандартаў (пры неабходнасці)) або заключэнне аб тым, што метралагічная экспертыза не патрабуецца, у адпаведнасці з парадкам распрацоўкі тэхнічных рэгламентаў.
6. Заключэнне аб ацэнцы рэгулявальнага ўздзеяння.
7. Фінансава-эканамічнае абгрунтаванне праектаў пералікаў стандартаў (праекта змяненняў у пералікі стандартаў).
8. Даведка, якая ўтрымлівае інфармацыю аб ходзе работы па праектах пералікаў стандартаў (праекце змяненняў у пералікі стандартаў).
9. Матэрыялы па выніках разгляду праектаў пералікаў стандартаў (праекта змяненняў у пералікі стандартаў) Кансультатыўным камітэтам па тэхнічным рэгуляванні, прымяненні санітарных, ветэрынарных і фітасанітарных мер.
10. Заключэнне аб адпаведнасці праекта рашэння Калегіі Камісіі аб прыняцці пералікаў стандартаў (аб унясенні змяненняў у пералікі стандартаў) міжнародным дагаворам і актам, якія складаюць права Еўразійскага эканамічнага саюза.
11. Дакументы з выкладам пазіцый дзяржаў – членаў Еўразійскага эканамічнага саюза па праектах пералікаў стандартаў (праекце змяненняў у пералікі стандартаў), прадстаўленыя па запыце Камісіі (пры наяўнасці).
12. Іншыя дакументы і матэрыялы, якія маюць значэнне для прыняцця рашэння па праектах пералікаў стандартаў (праекце змяненняў у пералікі стандартаў).

	ДАДАТАК № 4
да Парадку распрацоўкі і прыняцця пералікаў міжнародных і рэгіянальных (міждзяржаўных) стандартаў, а ў выпадку іх адсутнасці – нацыянальных (дзяржаўных) стандартаў, у выніку прымянення якіх на добраахвотнай аснове забяспечваецца выкананне патрабаванняў тэхнічнага рэгламенту Еўразійскага эканамічнага саюза, і пералікаў міжнародных і рэгіянальных (міждзяржаўных) стандартаў, а ў выпадку іх адсутнасці – нацыянальных (дзяржаўных) стандартаў, якія ўтрымліваюць правілы і метады даследаванняў (выпрабаванняў) і вымярэнняў, у тым ліку правілы адбору ўзораў, неабходныя для прымянення і выканання патрабаванняў тэхнічнага рэгламенту Еўразійскага эканамічнага саюза
і ажыццяўлення ацэнкі адпаведнасці аб’ектаў тэхнічнага рэгулявання



(форма)


ПРАПАНОВЫ
аб унясенні змяненняў у пералікі міжнародных і рэгіянальных (міждзяржаўных) стандартаў, а ў выпадку іх адсутнасці – нацыянальных (дзяржаўных) стандартаў, у выніку прымянення якіх на добраахвотнай аснове забяспечваецца выкананне патрабаванняў тэхнічнага рэгламенту Еўразійскага эканамічнага саюза, і міжнародных і рэгіянальных (міждзяржаўных) стандартаў, а ў выпадку іх адсутнасці – нацыянальных (дзяржаўных) стандартаў, якія ўтрымліваюць правілы і метады даследаванняў (выпрабаванняў) і вымярэнняў, у тым ліку правілы адбору ўзораў, неабходныя для прымянення і выканання патрабаванняў тэхнічнага рэгламенту Еўразійскага эканамічнага саюза і ажыццяўлення ацэнкі адпаведнасці аб’ектаў тэхнічнага рэгулявання 

	№ п/п
	Структурны элемент або аб’ект тэхнічнага рэгулявання тэхнічнага рэгламенту
	Абазначэнне і найменне стандарту, методыкі даследаванняў (выпрабаванняў) і вымярэнняў
	Абазначэнне і найменне стандарту, які замяняе ранейшы 
	Дата пачатку прымянення стандарту, які замяняе ранейшы
	Заўвага 

	1
	2
	3
	4
	5
	6

	n...

Заўвага.  Гэта форма запаўняецца ў наступным парадку:
а) у графе 2 указваецца або структурны элемент тэхнічнага рэгламенту (абзац, падпункт, пункт, артыкул, дадатак), або аб’ект ці група аб’ектаў тэхнічнага рэгулявання тэхнічнага рэгламенту. Пры неабходнасці могуць быць указаны структурныя элементы тэхнічнага рэгламенту (абзацы, падпункты, пункты, артыкулы, дадаткі), якія ўстанаўліваюць патрабаванні ў дачыненні да такога аб’екта або групы аб’ектаў тэхнічнага рэгулявання тэхнічнага рэгламенту, адпаведнасць якому можа быць забяспечана праз выкананне патрабаванняў стандарту (методыкі даследаванняў (выпрабаванняў) і вымярэнняў);
б) у графе 3 указваюцца абазначэнне раздзелаў (пунктаў, падпунктаў) і найменне стандарту або методыкі даследаванняў (выпрабаванняў) і вымярэнняў, калі выкананне патрабаванняў тэхнічнага рэгламенту можа быць забяспечана прымяненнем асобных раздзелаў (пунктаў, падпунктаў) гэтага стандарту (методыкі), а не стандарту (методыкі) у цэлым, пры гэтым пералічэнне стандартаў або методык даследаванняў (выпрабаванняў) і вымярэнняў можа ажыццяўляцца адным са спосабаў, указаных у заўвагах да форм праектаў пералікаў стандартаў згодна з дадаткам № 1 да Парадку распрацоўкі і прыняцця пералікаў міжнародных і рэгіянальных (міждзяржаўных) стандартаў, а ў выпадку іх адсутнасці – нацыянальных (дзяржаўных) стандартаў, у выніку прымянення якіх на добраахвотнай аснове забяспечваецца выкананне патрабаванняў тэхнічнага рэгламенту Еўразійскага эканамічнага саюза, і пералікаў міжнародных і рэгіянальных (міждзяржаўных) стандартаў, а ў выпадку іх адсутнасці – нацыянальных (дзяржаўных) стандартаў, якія ўтрымліваюць правілы і метады даследаванняў (выпрабаванняў) і вымярэнняў, у тым ліку правілы адбору ўзораў, неабходныя для прымянення і выканання патрабаванняў тэхнічнага рэгламенту Еўразійскага эканамічнага саюза і ажыццяўлення ацэнкі адпаведнасці аб’ектаў тэхнічнага рэгулявання, зацверджанага Рашэннем Савета Еўразійскай эканамічнай камісіі ад 18 кастрычніка 2016 г. № 161;
в) у графе 5 указваецца дата пачатку прымянення стандарту, які замяняе ранейшы (лічбавым спосабам: дзень – дзвюма арабскімі лічбамі, месяц – дзвюма арабскімі лічбамі, год – чатырма арабскімі лічбамі);
г) у графе 6 указваецца дата заканчэння прымянення стандарту, які замяняецца, або методыкі даследаванняў (выпрабаванняў) і вымярэнняў, (лічбавым спосабам: дзень – дзвюма арабскімі лічбамі, месяц – дзвюма арабскімі лічбамі, год – чатырма арабскімі лічбамі). Пры неабходнасці ўказваецца інфармацыя аб устанаўленні пераходнага перыяду, на працягу якога могуць прымяняцца як стандарт, які замяняецца (методыка), так і стандарт, які яго замяняе.

	ДАДАТАК № 5
да Парадку распрацоўкі і прыняцця пералікаў міжнародных і рэгіянальных (міждзяржаўных) стандартаў, а ў выпадку іх адсутнасці – нацыянальных
(дзяржаўных) стандартаў, у выніку прымянення якіх на добраахвотнай аснове забяспечваецца выкананне патрабаванняў тэхнічнага рэгламенту Еўразійскага эканамічнага саюза, і пералікаў міжнародных і рэгіянальных (міждзяржаўных) стандартаў, а ў выпадку іх адсутнасці – нацыянальных (дзяржаўных) стандартаў, якія ўтрымліваюць правілы і метады даследаванняў (выпрабаванняў) і вымярэнняў, у тым ліку правілы адбору ўзораў, неабходныя для прымянення і выканання патрабаванняў тэхнічнага рэгламенту Еўразійскага эканамічнага саюза і ажыццяўлення ацэнкі адпаведнасці аб’ектаў тэхнічнага рэгулявання



(форма)

ЗВОДНАЯ ТАБЛІЦА
заўваг і прапаноў (водзываў) па праекце рашэння Калегіі Еўразійскай эканамічнай камісіі аб унясенні змяненняў у пералікі міжнародных і рэгіянальных (міждзяржаўных) стандартаў, а ў выпадку іх адсутнасці – нацыянальных (дзяржаўных) стандартаў, у выніку прымянення якіх на добраахвотнай аснове забяспечваецца выкананне патрабаванняў тэхнічнага рэгламенту Еўразійскага эканамічнага саюза, і пералікі міжнародных і рэгіянальных (міждзяржаўных) стандартаў, а ў выпадку іх адсутнасці – нацыянальных (дзяржаўных) стандартаў, якія ўтрымліваюць правілы і метады даследаванняў (выпрабаванняў) і вымярэнняў, у тым ліку правілы адбору ўзораў, неабходныя для прымянення і выканання патрабаванняў тэхнічнага рэгламенту Еўразійскага эканамічнага саюза і ажыццяўлення ацэнкі адпаведнасці аб’ектаў тэхнічнага рэгулявання, рэдакцыі пералікаў стандартаў з улікам унесеных змяненняў і тлумачальнай запісцы да праектаў пералікаў стандартаў (праекта змяненняў у пералікі стандартаў)


	№ п/п
	Нумар пазіцыі актуалізаванай рэдакцыі пераліку стандартаў
	Найменне арганізацыі, якая прадставіла заўвагу, прапанову (водзыў), дата і нумар пісьма
	Заўвага, прапанова (водзыў)
	Заключэнне органа, упаўнаважанага на распрацоўку змяненняў 
(у тым ліку распрацоўшчыка)

